cyanic-selkie/wikianc huggingface dataset:
Krabji
Uzvedība un barība
Krabji pārvietojas sāniski, jo to kāju motorika visefektīgāk strādā uz sāniem. Ir sugas, kas pārvietojas uz priekšu un atpakaļu, piemēram, varžu krabji (Raninidae), parastais zirnekļkrabis (Libinia emarginata) un karavīrkrabis (Mictyris platycheles). Dažas sugas spēj peldēt, piemēram, šķēpastes krabji (Portunidae) un mēness krabji (Matutidae). Vairumam sugu raksturīga sarežģīta uzvedība - krabji sazinās bungājot vai mājot ar spīlēm; tēviņi mēdz cīnīties savā starpā par mātītēm, reizēm krabji cīnās arī par labākajām paslēptuvēm.
Konstantīns Korņejevs
Spēlētāja karjera
Krievijas izlases sastāvā spēlējis 2007., 2008., 2009. un 2010. gada Pasaules čempionātos, 2008. un 2009. gadā kļūstot par Pasaules čempionu, kā arī 2010. gada olimpisko spēļu turnīrā.
Leopolds fon Buhs
Studējis Freibergā kopā ar Aleksandru fon Humboltu un Abrahamu Gotlobu Verneru. Daudz ceļojis - pa Vāciju, Itāliju, Skandināviju, Kanāriju salām, Franciju, līdz sirmam vecumam.
Augusta klimats Latvijā
Nokrišņi
Augustā dienā ar nokrišņiem to daudzums vidēji ir 5—6 mm. Līdz šim augustā vislielākais diennakts nokrišņu daudzums ir reģistrēts 1972. gada 23. augustā Liepājas rajona Nīcas pagasta Reiņos — 150 mm. Liels diennakts nokrišņu daudzums reģistrēts arī Latvijas austrumu daļā — 1980. gada 8. augustā Valmieras rajona Jeru pagasta Oleros tas bija 121 mm.
Laika beigas
Jūdaisms
Jūdaismā „laika beigas” parasti tiek sauktas par „dienu beigām” (he (aharit ha-yamim)), izteiciens, kurš radies dažādos laikos Tanahā. Taču idejai par mesijas atnesto postu ir nozīmīga vieta ebreju domāšanā. Viņiem tas nav pasaules gals, bet gan drīzāk atpestīšana bez ciešanām.
Beberbeķi
Beberbeķu apkaimes kopējā platība ir 1,204 km², un tādējādi tā ierindojas starp vismazākajām Rīgas apkaimēm. Neskatoties uz šo relatīvi mazo apkaimes platību telpiski un funkcionāli Beberbeķu apkaimi sašķeļ K. Ulmaņa gatve, kas šķērso apkaimi tās Z daļā. Pa perimetru apkaimes robežas garums ir 6859 metri.
Beberbeķu apkaime iekļauta Rīgas pilsētas administratīvajā teritorijā 1922. gada 24. oktobrī.
Vēsture
Beberbeķu iela ir pašreizējās apkaimes teritorijas lielākā iela, kurai šāds nosaukums piešķirts jau 1910. gada miertiesneša iecirkņu ielu sarakstā. Sākotnēji iela bez pārtraukumiem vedusi no Slokas ielas līdz pat Beberbeķu apkaimes galam, iezīmējot pilsētas robežu, bet vēlāk, tā tika sadalīta posmos, piekāpjoties lielo maģistrāļu — Kārkļa Ulmaņa un Jūrmalas gatvei, kā arī dzelzceļam. Septiņas no apkaimes ielām ir nosauktas vārdos — Čuguna, Nīgrandes, Virgas, Gaviezas, Krotes un Turlavas — pārējām deviņām 1926. gadā tika piešķirts Beberbeķu līniju nosaukums.
Infrastruktūra un apbūve
Apkaimes apbūve ir ļoti neviendabīga — līdzās nelielajiem mazdārziņiem un pavisam necilajām būdiņām, kurās cilvēki mitinās arī ziemā, ir atrodamas lielas, agrāk vai vēlāk celtas, pārsvarā divstāvu savrupmājas ar iežogotu dārza teritoriju. Iespējams, ka tieši dabas tuvums ir par iemeslu, kāpēc pēdējos gados ir intensificējusies privātmāju apbūve šajā rajonā, piemēram, 6. Beberbeķu līnijas galā un Krotes ielas sākumā. Interesanti, ka ievērojamais pirmās Latvijas brīvvalsts pilsētas attīstības plāna veidotājs Arnolds Lamze jau 1930. gados norādīja uz Beberbeķu priekšrocībām, uzsverot, ka tā būtu viena no vietām, kur būvēt skaistus mājokļus.
Roskildes komūna
Lielākā pilsēta ir Roskilde. Pašvaldība aizņem 212 km², un iedzīvotāju skaits ir aptuveni 80 000 (pēc 2007. gada datiem).
Silīcijs
Silīcijs ir ķīmiskais elements ar simbolu Si un atomskaitli 14. Silīcijs dabā brīvā veidā ir sastopams ļoti reti (ieslēgumu veidā iežos), bet lielos daudzumos ir sastopams oksīda SiO2 veidā, kā arī alumosilikātos. Brīvā veidā silīcijs var būt pelēka kristāliskā viela (kristāliskā modifikācija), vai arī brūns pulveris (amorfā modifikācija). Savienojumos silīcijs parasti ir četrvērtīgs, lai gan eksistē arī ļoti nestabili divvērtīgā silīcija savienojumi. Oksidēšanas pakāpe parasti ir +4, iespējama arī -4 (silicīdos). Silīcijs var veidot savienojumus ar ūdeņradi (tāpat kā ogleklis), taču tie ir ievērojami nestabilāki un reaģētspējīgāki nekā analogie oglekļa savienojumi. Šādus silīcijūdeņražus sauc par silāniem. Tīru silīciju galvenokārt lieto par pusvadītāju. No tīra, monokristāliska silīcija izgatavo arī AFM zondes un citus mikroelektromehānisko sistēmu komponentus. Silīciju saturošus organiskos polimērus (silikonu) lieto spraugu noblīvēšanai mitrās vietās un citiem mērķiem. Silīciju pievieno arī dzelzs sakausējumiem, lai palielinātu to elektrisko pretestību. Brīvā veidā silīciju parasti iegūst, reducējot no silīcija dioksīda ar magniju.
Zeme
Zeme ir vienīgā zināmā planēta, uz kuras atrodas ūdens šķidrā stāvoklī. Zeme ir vienīgais zināmais debess ķermenis Visumā, kur ir attīstījusies un eksistē dzīvība un kuru apdzīvo saprātīgas būtnes — cilvēki. Zemes unikalitāti nosaka tas, ka tai ir magnētiskais lauks un slāpekļa—skābekļa atmosfēra, kuri aizsargā Zemes virsmu no dzīvībai kaitīgā Saules starojuma daļas. Atmosfēras apvalks aizsargā Zemi arī no daudziem mazajiem meteorītiem, kuri, ielidojot atmosfērā, sadeg.
Pirmais Zemes attēls no kosmosa tika iegūts 1959. gadā no Explorer 6 pavadoņa. Jurijs Gagarins bija pirmais cilvēks, kas ieraudzīja Zemi no kosmosa 1961. gadā. Savukārt Zemes uzaušanu no Mēness apvāršņa pirmā ieraudzīja Apollo 8 komanda 1968. gadā.
Virsma
Zemes garozas kontinentālās plātnes sastāv no mazāk blīva materiāla (gk. granīts un andezīts) nekā okeāniskās (gk. bazalts). Abu veidu plātnes laika gaitā pārklāj nogulumieži. Nogulumieži klāj aptuveni 75% no kontinentālo plātņu virsmas, taču tie veido tikai aptuveni 5% Zemes garozas masas.
Atmosfēra un klimats
Nozīmīga atmosfēras sastāvdaļa ir ozona slānis — stratosfēras sastāvdaļa, kas daļēji aiztur Saules izstarotos ultravioletos starus.
Magnētiskais lauks
Magnētiskais lauks rada magnetosfēru, kas atvaira lielu daļu Saules vēja daļiņu. Saules pusē esošā Saules vēju atvairošā magnetosfēras fronte atrodas aptuveni 13 Zemes rādiusu attālumā. Zemes magnētiskā lauka un Saules vēja sadursme rada Van Allena radiācijas jostas — divas koncentriskas joslas — slāņus, kas sastāv no jonizētām daļiņām. Jonizētais kosmiskais starojums tuvāk Zemei nokļūst tikai polārajos apvidos, kur saskaroties ar atmosfēras augšējiem slāņiem rada no Zemes saskatāmu krāšņu parādību — ziemeļblāzmu.
Zeme kā dzīves vide
Uz Zemes ir tādi apstākļi kas sniedz saskaņā ar mūsu zināšanām piemērotus apstākļus dzīvības uzturēšanai — galvenokārt ūdeni šķidrā fāzē, kur var veidoties kompleksas organiska sastāva molekulas un enerģiju, lai uzturētu vielmaiņu. Zemes attālums no Saules, ass leņķis un stabilitāte, orbītas ekscentritāte, griešanās ātrums, ģeoloģiskā vēsture, atmosfēra, magnētiskais lauks un citi apstākļi kopā veido apstākļus, kas nepieciešami dzīvības uzturēšanai uz planētas. Zeme ir vienīgā zināmā planēta, uz kuras ir dzīvība.
Zeme kultūrā
Zeme bieži dažādās kultūrās uzskatīta par dievību, visbiežāk — par vienu no mātes dievībām — Zemesmāte, visbiežāk akcentējot to kā auglības dievieti.
Senajiem grieķiem Zemi personificēja dieviete Gaja, ķīniešiem — Hou-T'u, skandināvu mitoloģijā — Jerda. Senajā Ēģiptē atšķirībā no daudzām citām kultūrām Zemi personificēja vīriešu kārtas dievs — Gebs, sieviešu kārtas dieviete Nuta personificēja debesis.
Sukots
Svētku vēsture
Sukots ir vieni no senākajiem ebreju svētkiem, jo norādījumi par to svinēšanai jau atrodami Torā, Trešās Mozus grāmatas 23 nodaļā:
Alumīnijs
Atrašanās dabā
Pēc izplatības Zemes garozā alumīnijs atrodas 3. vietā (aiz skābekļa un silīcija). Savas ķīmiskās aktivitātes dēļ tas dabā brīvā veidā nav sastopams. Alumīnijs ietilpst aptuveni 250 minerālos. Izplatītākie no tiem ir: Lielākie boksītu krājumi ir Austrālijā, Gvinejā un Brazīlijā. Ievērojamas boksīta atradnes ir Urālos, Kazahijā, Arhangeļskas apgabalā u.c. Lieli nefelīna krājumi ir Kolas pussalā, Dienvidurālos, Krasnojarskas apgabalā, kā arī Zviedrijā, Norvēģijā, Vācijā, Grenlandē u.c
Platones pagasts
Vēsture
1935. gadā Jelgavas apriņķa Platones pagasta platība bija 52,39 km² un tajā dzīvoja 1090 iedzīvotāji. 1945. gadā pagastā izveidoja Ābelītes un Platones ciema padomes, bet pagastu 1949. gadā likvidēja. Platones ciems ietilpis Jelgavas (1949-1962, pēc 1967. gada) un Dobeles (1962-1967) rajonos. 1962. gadā Platones ciemam pievienoja Lielvircavas ciema kolhoza «Sarkanā zvaigzne» teritoriju, 1965. gadā — Lielplatones ciema kolhoza «Sarkanā zvaigzne» teritoriju. 1974. gadā pievienoja daļas no Lielplatones un Vircavas ciemiem un Elejas lauku teritorijas, bet daļu ciema teritorijas pievienoja Vircavas ciemam. 1979. gadā pievienoja daļu likvidētā Vecsvirlaukas ciema. 1990. gadā ciemu reorganizēja par pagastu. 2009. gadā Platones pagastu kā administratīvo teritoriju iekļāva Jelgavas novadā.
Juris Maklakovs
Juris Maklakovs (dzimis ) ir bijušais Latvijas Nacionālo bruņoto spēku komandieris.
Nihroms
Nihroms ir niķeļa un hroma nemagnētisks sakausējums, kura galvenā sastāvdaļa ir niķelis un kurš var saturēt arī citus metālus, parasti dzelzi. Šim sakausējumam raksturīga augsta elektriskā pretestība un tas karstumā maz oksidējas (uz virsmas veidojas hroma oksīda aizsargkārtiņa), tādēļ nihromu plaši izmanto elektrokrāšņu un citu elektrisko sildierīču sildelementu izgatavošanai. Izplatītākie nihroma veidi satur 80% Ni un 20% Cr; 85% Ni un 15% Cr; vai 65% Ni, 15% Cr un 20% Fe. Dažu nihroma marku sastāvā ietilpst silīcijs, mangāns vai retzemju elementi.
Ansis Buševics
Ansis Buševics ( — ) bija Latvijas politiķis, Tautas padomes, Satversmes sapulces, kā arī 1. un 4. Saeimas deputāts, Latvijas Sociāldemokrātiskās strādnieku partijas biedrs. Bijis Liepājas domes priekšsēdētājs (1919—1921) un Latvijas finanšu ministrs (1923). Pēc Latvijas okupācijas pievienojies Latvijas Komunistiskajai partijai un ievēlēts Tautas Saeimā.
Rīgas 49. vidusskola
Vēsture
Skolas aizsākumi meklējami, kad, balstoties uz Izglītības ministrijas Skolu departamenta Rīgas pilsētas Izglītības Valdes pieņemto lēmumu, sāka darboties Rīgas Valsts Parauga pamatskola. No tā laika skola darbojusies nepārtraukti — mainījušies tikai skolas nosaukumi un tās atrašanās vietas:
Skola savu darbu uzsāka uz laiku ierādītās telpās Todlēbena bulvārī 8, tagadējā Kalpaka bulvārī 8, kur tagad atrodas Valda Zālīša sākumskola.
Septembra klimats Latvijā
Citas parādības
Kā ļoti reta parādība, septembra beigās ir iespējams īslaicīgs sniegs. Visagrāk — 1973. gada 23. septembrī — tas reģistrēts Rēzeknē, sniega segas biezums šīs dienas rītā bija 3 cm. 1966. gada 28. septembra rītā balta bija Alūksnē — sniega segas biezums šeit sasniedza 5 cm. 1986. gada 26. septembrī īslaicīga snigšana bija vērojama arī Rīgā.
Geizers
Geizeru uzbūve un darbība
Geizeri ir īslaicīgas ģeoloģiskas īpatnības. Geizers darbojas augstākais dažus tūkstošus gadu. Tie atrodas vulkāniskajos apgabalos. Geizeri rodas, kad karstie vulkāniskie ieži apakšzemes kambaros sakarsē ūdeni līdz vārīšanās temperatūrai, tad radušies tvaiki izspiež ārpusē spēcīgu tvaika ūdens strūklu. Geizeri var pastāvēt tikai vulkāniski aktīvajās teritorijās, tāpēc, ka to pastāvēšanai nepieciešami trīs svarīgi apstākļi:
Endels Pūseps
Endels Pūseps (,, dzimis , miris ) bija Padomju Savienības igauņu lidmašīnas pilots, kurš Otrā pasaules kara laikā vairāk nekā 30 reizes veiksmīgi veica nakts bombardēšanas operācijas pret Trešo reihu. Viņš ir saņēmis arī Padomju Savienības Varoņa goda nosaukumu.
Peldēšana 2008. gada vasaras olimpiskajās spēlēs
Peldēšanā 2008. gada vasaras olimpiskajās spēlēs tika sadalīti 34 medaļu komplekti. Sacensības notika no 9. līdz 21 augustam. Sacensības (izņemot 10 kilometru peldēšanu) tika aizvadītas Pekinas nacionālajā ūdenssporta centrā, Pekinā.
Sarkanā cefalantēra
Apraksts
Daudzgadīgs, 20-70 cm augsts lakstaugs. Gums nav izveidots. Saknenis zarains. Stublājs stāvs, zaļgans, apmatots. Lapas uz stublāja sēdošas, pamīšus, lancetiskas ar nosmailotu galu. Virspusē tumšzaļas, apakšpusē pelēcīgi zaļas. Pieziedlapas zaļas, sēklotnes garumā vai īsākas. Parasti ne vairāk 10 ziedu skrajā ziedkopā. Ziedi diezgan lieli. Apziednis purpursarkans, lūpa iesārta, bez pieša. Auglis - iegarena pogaļa, vertikāli piekļauta pie stublāja. Zied jūnija beigās un jūlijā.
Biotopi
Suga sastopama sausos lapkoku vai skujkoku mežos, akmeņainās un kaļķainās vietās. Latvijā tikai piejūras kāpās un skrajos priežu mežos.
Ūdens bifelis
Ūdens bifelis jeb domesticētais Āzijas ūdens bifelis (Bubalus bubalis) ir liela auguma dobradžu dzimtas (Bovidae) mājdzīvnieks, kas pieder pie bifeļu ģints (Bubalus). Izšķir divas mājas ūdens bifeļu pasugas: upes bifeli (Bubalus bubalis bubalis) un purva bifeli (Bubalus bubalis carabanesis).
Uzvedība un barība
Visbiežāk ūdens bifelis ganās agri no rīta un vēlu vakaros. Tas barojas ar sulīgu un mīkstu zāli un dažādiem ūdensaugiem. Dienas vidū, kad laiks kļūst karsts, bifelis atpūšas dubļos vai ūdenī. Bieži no ūdens laukā ir tikai nāsis un acis. Ja bifelim nav pieejama kāda peļķe, tas meklē ēnu, lai izbēgtu no karstuma. Tam ir ļoti labi attīstīta dzirde un oža, bet redzei ir mazāka nozīme.
Nobela prēmija
Karaliskajā Zviedrijas zinātņu akadēmijā ik gadu tiek nolemts, kam piešķirt Nobela prēmiju fizikā, ķīmijā un ekonomikā, savukārt Karaliskajā Kārļa institūtā tiek nolemts, kam piešķirt Nobela prēmiju fizioloģijā vai medicīnā, bet Zviedrijas akadēmijā izvēlas literatūras balvas saņēmēju. Nobela miera prēmijas saņēmēju neizvēlas Zviedrijas organizācijas, bet gan Norvēģijas Nobela komiteja.
Sociālais tīkls (filma)
"Sociālais tīkls" (en) ir 2010. gada amerikāņu drāma, kuras režisors ir Deivids Finčers. Filma ir stāsts par interneta sociālā tīkla Facebook izveidi. Filmā galvenās lomas atveido Džese Aizenbergs, Endrū Gārfīlds, Džastins Timberleiks un Brenda Songa.
Gāzu planēta
Lielākās no gāzu planētām mēdz dēvēt par milzu planētām vai gāzes gigantiem. Tās galvenokārt atgādina Jupiteru un Saturnu — to struktūru lielākoties veido tādi vieglie elementi kā ūdeņradis un hēlijs (90%), kamēr smagākie elementi sastāda tikai 3 līdz 13% no planētas iekšējās uzbūves. Lai gan teorētiski arī Urānu un Neptūnu var pieskaitīt pie gāzes gigantiem, zinātnieki tomēr izvēlas tos klasificēt citā gāzes planētu kategorijā — pie ledus gigantiem, jo tie sevī ietver daudz vairāk tādas smagās substances kā skābekli, slāpekli, amonjaku un metānu.
Oskars Perro
Dzīvesgājums
Pēc 1944. gada jūlija kaujām pie Latvijas—Krievijas robežas, kurās praktiski tiek iznīcināta 15. latviešu Waffen-SS divīzija, atgriezās Latvijā. Sakarā ar VI armijas korpusa komandieru maiņu atkomandēts uz 19. latviešu Waffen-SS divīziju. Tur iedalīts štāba virsnieku rezervē. Vēlāk pildīja dienestu majora Ernesta Laumaņa komandētajā 19. divīzijas izlūkbataljonā un dažādās citās divīzijas vienības. Bija arī divīzijas komandiera ģenerāļa Strekenbaha adjutants.
Pēc atveseļošanās atsāka studijas Baltijas Universitātē, iestājās studentu korporācijā Fraternitas Cursica. 1948. gadā pārcēlās uz dzīvi Kanādā, kur aktīvi iesaistījās trimdas latviešu kultūras dzīvē. Publicēja vairākas autobiogrāfiskas grāmatas par Otro pasaules karu.
Asinsrites orgānu sistēma
Sirds un asinsvadu slimības
Dažādas slimības var izraisīt citas slimības. Visvairāk sirds un asinsvadu slimībām pakļauti cilvēki ar lieko svaru.
Ogres rajons
Vēsture
Pēc Latvijas iekļaušanas Krievijas Impērijā Daugavas ūdensceļš kļuva par vienu no svarīgākajiem Krievijas rietumu virziena tirdzniecības ceļiem. Tie savu nozīmi saglabāja līdz pat 19. gadsimta 60. gadiem, kad par daudz izdevīgāku transporta veidu kļuva 1861. gadā atklātā Rīgas—Dinaburgas (Daugavpils) dzelzceļa līnija, ko 1866. gadā pagarināja līdz Vitebskai. Turpmāk pa Daugavu galvenokārt pludināja kokmateriālus. Ar dzelzceļa līnijas izbūvi sākās Ogres kā rīdzinieku kūrorta un izpriecu vietas strauja attīstība, jo Daugava un Ogres upe, veselīgais, tīrais priežu mežu gaiss un skaistā paugurainā apkārtne piesaistīja daudz turīgu atpūtnieku. Ogre bija tikai dažu stundu brauciena attālumā no Rīgas. 1928. gadā Ogrei piešķīra pilsētas tiesības. Līdz ar dzelzceļa uzbūvēšanu sāka veidoties arī Ikšķile, Lielvārde, Jumprava u.c. apdzīvotās vietas.
Ievērojami cilvēki
17. gadsimtā Krapes apkaimē darbojies mācītājs Johans Georgs Rehehūzens, kas sarakstījis pirmo latviešu valodas gramatikas grāmatu. 18. gadsimtā Birzgales apkaimē dzīvojis un darbojies vācu mācītājs, enciklopēdists un valdnieks Gothards Frīdrihs Stenders, kas tautā saukts par Veco Stenderu. Viņš savos darbos latviešu zemnieku bērniem sniedza arī ģeogrāfiskas zināšanas par dažādām zemēm, ziņas par debesu spīdekļiem u.c. Ar Birzgali un Lielvārdi saistās eposa "Lāčplēsis" (1888) autora, dzejnieka, arī topogrāfa un ģeodēzista, Andreja Pumpura vārds. Lielvārdē par skolotāju strādājis dzejnieks Auseklis. 19. gadsimta sākumā Birzgalē dzīvojis un strādājis vācu mācītājs K. Šulcs, kas sastādījis savas "landkartes" ģeogrāfijā ar paskaidrojumiem pielikumā. Ar Madlienu saistās skolotāja un gleznotāja Kārļa Hūna, gleznotāju brāļu Eduarda un Kārļa Brencēnu dzīve un darbība. 19. gadsimta 70. gados bijušajā Ogres (tagad Mazozolu) pagastā skolu apmeklējis rakstnieks Rūdolfs Blaumanis. Plāteres pamatskolā 20. gadsimta 30. gados par skolotāju strādājis pazīstamais laikrakstu un žurnālu izdevējs Antons Benjamiņš. Meņģeles pagastā 1860. gadā dzimis rakstnieks Sudrabu Edžus, "Dullā Daukas" un citu darbu autors, kurš skolā gājis Taurupē. Ar Taurupi saistās arī gleznotāja Vilhelma Purvīša un Plāterē dzimušā komponista un kordiriģenta Kārļa Kažociņa vārds. 20. gadsimta 30. gados Suntažu pagasta Dēliņos pie Kangaru kalniem vasarās atpūties rakstnieks Jānis Jaunsudrabiņš. Klusajos Tomes apkaimes mežos pie zivju audzētavas reizēm atpūtās arī Latvijas valsts prezidents Kārlis Ulmanis. Šeit viņu piesaistīja klusā daba un tīrie, dzidrie foreļstrauti. Rembates "Apsēs" dzīvojis un Lielvārdē par skolotāju strādājis rakstnieks un dabas pētnieks Jānis Greste, kas savā laikā bija savācis plašu vietējo iežu kolekciju un atklājis prāvās Rembates dolomītiegulas Ogres upes krastā. Ikšķiles pagastā dzimis un dzīvojis gleznotājs Jānis Kuga. Kad Latvija tika okupēta un norisinājās piespiedu kolektivizācija, saimniecisko dzīvi Lielvārdes apkaimē prasmīgi organizēja un vadīja ilggadējais kolhoza "Lāčplēsis" priekšsēdētājs Edgars Kauliņš, tautā saukts par Kauliņtēvu. Otrā pasaules kara laikā Ķeguma HES saglabāšanā lieli nopelni bija spēkstacijas direktoram Pāvilam Krasovskim. Madlienas un Meņģeles apkaimi sīki izpētījis sava novada entuziasts skolotājs Artūrs Mežaks un savākto materiālu apkopojis grāmatā "Madlienas - Meņģeles draudze pagātnē un tagadnē". Ilgus gadus Lielvārdē dzīvojis un latviešu tautas likteņjostas (Lielvārdes jostas) audis Arveds Paegle. Viņa darbs tiek turpināts. Lielvārdes jostu tautā plaši popularizē A. Pumpura muzeja darbiniece Anastasija Neretniece, vēlot un dodot jaunās dzīves iesācējiem un citiem augstāko garīgo spēku svētīgās enerģijas. Viņa skaidro šīs jostas zīmes, kas joprojām mudina cilvēkus tālākiem meklējumiem un aicina garīgi atmosties. Daugavas kreisajā krastā gleznainā vietā netālu no Ķeguma dzīvoja rakstniece Regīna Ezera.
Ezeri
Ogres rajonā nebija daudz ezeru, sevišķi, ja salīdzina ar Latgales rajoniem, kur ezeri aizņēma salīdzinoši lielas platības. Rajona ezeru kopplatība bija 7,433 kvadrātkilometri, jeb 743,3 ha. Lielākais ezers rajonā bija Lobes ezers. Rajonā bija arī sprostezeri (ūdenskrātuves), kuri radušies, aizsprostojot upes vai strautus. Tā radies Zvanu ezers Meņģelē, Noru ezers Lauberes pagastā, Mežezers Ogrē, u.c. Būtībā šie ezeri ir mākslīgas ūdenskrātuves, kas apkārtnē iesauktas par ezeriem. Lielākā ūdenskrātuve Ogres rajonā bija 24,9 kvadrātkilometrus lielā un līdz 16 m dziļā Ķeguma HES ūdenskrātuve uz Daugavas.
Aizsargājamie augi
Ogres rajonā reģistrēti 28 augu atradņu kompleksi. Katrā no tiem vienlaicīgi aizsargājamas vairākas augu sugas. Daļa atradņu ir apdraudētas cilvēka saimnieciskās darbības dēļ. Nobrūk krasts augšpus Ikšķiles, līdz ar to sašaurinās naudiņu saulrozītes un meža vizbuļa atradnes. Nepieciešama Daugavas krastu aizsardzība pret erozijas procesiem. Lēdmanē apdraudēta daudzgadīgās mēnesenes atradne, kas ir pārāk tuvu cilvēku darbības zonai. Nav pieļaujama tālāka grants karjeru paplašināšana A virzienā Ogres Kangaros Pārogrē, jārekultivē esošie karjeri. Ogres upes krastos ir lielākās augstā gaiļpieša atradnes Latvijā. Līdzīga nozīme ir arī mainīgās vainadzītes atradnēm starp Ikšķili un Jaunogri. Pie Madlienas - Lauberes ceļa ir Ogres rajonā vienīgās krāšņās neļķes atradnes, kurām uzmācas krūmi. Tiek izplūktas meža silpurenes gar ceļu Lielajos Kangaros, ziedēšanas laikā cieš arī maijpuķītes, vizbulītes, naktsvijoles. Vietām pļavās tiek izganītas jumstiņu gladiolas. Agrā pavasarī nevar neievērot "meža ceriņus" jeb zalktenes, kam nepalīdz aizsargāties arī indīgā sula; zalkteņu izplatība katastrofāli sarūk. Jāuzsver, ka Ogres rajona teritorija nav vienmērīgi apsekota. Daudz labāk izpētīta ir rajona rietumu daļa un ceļu tuvumā esošās teritorijas, taču iespējams, tieši mežainākajos un retāk apdzīvotajos pagastos vēl slēpjas daudzas reto augu atradnes.
Ekoloģiskās problēmas
Atkritumu saimniecība. Rajonā ir 13 atkritumu izgāztuves. Visas šīs izgāztuves ir ierīkotas bez projekta, neatbilst pastāvošajiem tehniskajiem noteikumiem un sekmē gruntsūdens un citu ūdeņu piesārņošanu. Joprojām uz izgāztuvēm tiek vesti nešķiroti atkritumi, starp tiem arī cilvēkiem bīstami atkritumi. Ogres pilsētas atkritumi tiek vesti uz rajona centralizēto izgāztuvi "Ķegums" Ogresgala pagastā (Ogres novadā). Gada laikā izgāztuvē nogādā 80000 m3 atkritumu. Aktuāla ir izgāztuves rekonstrukcijas nepieciešamība, arī jaunas izgāztuves teritorijas sagatavošana. Tajā paredzēta ūdensnecaurlaidīga 0,5 m bieza māla slāņa uzklāšana. Māla kārtu iespējams aizstāt arī ar ārzemēs ražotu speciālu ieklājējplēvi. Jaunas izgāztuves būtu jāiekārto Birzgales un Meņģeles pagastā, jo esošās ir pārpildītas un neatbilst sanitārtehniskajām prasībām. Ikšķiles novada Kranciema karjerā uzsākta lietotu autoriepu savākšana. Aktuāls ir jautājums par centralizētas ķimikāliju noliktavas ierīkošanu Ogres rajona vajadzībām.
Iedzīvotāju skaits un izvietojums
Ogres rajons bija pieskaitāms pie urbanizētākajiem Latvijas rajoniem, kas atrodas tiešā Rīgas tuvumā un cauri tam stiepās Rīgas aglomerācijas DA atzars, kas izveidojās sakarā ar labiem transportģeogrāfiskajiem apstākļiem. Rajonu šķērsoja autoceļi un dzelzceļa līnijas, kas saistīja Rīgu ar Krieviju, Baltkrieviju un Ukrainu. Kopumā šajā joslā dzīvoja ap 4/5 visu rajona iedzīvotāju.
Iedzīvotāju ataudze
Iedzīvotāju ataudze (uz 1000 iedzīvotājiem)
Iedzīvotāju etniskais sastāvs
1995. gada 1. janvārī latviešu īpatsvars Ogres rajonā bija 74 %, tomēr Jaunogres dzīvojamo namu masīvā, kur mitinājās ap 2/3 visu Ogres iedzīvotāju, latviešu īpatsvars bija tikai 40 %. Nacionālā sastāva "raibums" rajonā cieši saistīts ar pilsētu un transporta maģistrāļu izvietojumu. Ogres rajonā visvairāk cittautiešu dzīvo Rīgas aglomerācijas DA atzarā. Rajona ZA un A daļa ir vislatviskākā, lai gan retāk apdzīvota. Viszemākais latviešu īpatsvars ir Ogrē un Lielvārdē. No pilsētām latviskākā ir Ikšķile, kur nav lielu rūpniecības uzņēmumu, nav celti bijušās padomju armijas daļu dzīvojamo namu masīvi. 1994. gada sākumā Ogres rajonā bija 73% latviešu, 19% krievu, 3,2% baltkrievu, 1,7% ukraiņu, 1,4% poļu un 0,7% lietuviešu.
Sistēmdinamika
Krājumu un plūsmu diagrammas
Nākamajā solī jāizveido tā sauktā krājumu un plūsmu diagramma. Krājums ir termins, ar ko apzīmē jebkuru vienību, kas laika gaitā uzkrājas vai tiek izlietota. Plūsma ir izmaiņu temps krājumos. Mūsu piemērā ir divi krājumi: potenciālie klienti un klienti, kā arī viena plūsma: jaunie klienti. Līdz ar katru jaunu klientu potenciālo klientu krājums samazinās par vienu, bet klientu krājums — palielinās par vienu.
Brodaižu katoļu baznīca
Draudzes lielākie svētki
Draudzes lielākie svētki un atlaidu dienas ir Jaungads, Svētās Annas diena, Jēzus transfigurācijas diena, Svētā Antona diena, Svētā Erceņģeļa Miķeļa svētki.
Tehniska informācija
Brodaižu baznīca ir mūra celtne ar šīfera jumtu. Tā ir 21 metrus gara un 8,50 metrus plata viennavas telpa ar flīžu grīdu. Baznīcas solos var izvietoties 30 cilvēki. Apkārt baznīcai ir koka žogs ar mūra pamatiem.
Interjers
Dievnamā ir divi altāri. Galvenajā centrālajā altārī ir uz audekla gleznota Dievmātes glezna, virs kuras griestu slīpumā novietota Kristus transfigurācijas glezna. Kreisajā altārī ir Svētās Annas glezna, bet labajā pusē atrodas ambons.
Sarmīte Ēlerte
Politiskā darbība
Saeimas vēlēšanās S. Ēlerte kandidēja ar pirmo numuru Zemgales vēlēšanu apgabalā un tika ievēlēta 10. Saeimā. viņa tika apstiprināta par kultūras ministri Valda Dombrovska valdībā. Viņas darbības laikā Kultūras ministrija pārņēma integrācijas politiku no Tieslietu ministrijas, izstrādāja un Ministru Kabinetā apstiprināja Nacionālās identitātes, pilsoniskās sabiedrības un integrācijas politikas pamatnostādnes 2012.—2018. gadam. Tāpat laikā, kad S. Ēlerte bija kultūras ministre, Latvijas Kultūras koledža tika reorganizēta un no autonomas augstskolas tika iekļauta Latvijas Kultūras akadēmijas sastāvā; uzsākts darbs pie radošā kvartāla Tabakas fabrikā un apstiprināti Latvijas Okupācijas muzeja un Jaunā Rīgas teātra ēku rekonstrukciju projekti.
2014. gadā kandidēja 12. Saeimas vēlēšanās, taču netika ievēlēta.
Rims Kurtinaitis
Rims Kurtinaitis (lt; dzimis Kauņā) ir bijušais lietuviešu basketbolists, pašlaik strādā par basketbola treneri. Savas profesionāļa karjeras laikā spēlēja Kauņas "Žalgiris". Kopš 2011. gada klubu trenē klubu Maskavas apgabala "Himki", pirms tam trenēja Rīgas VEF.
Kuriļu salas
Ģeogrāfija
Kuriļu salas ir seismiski aktīvs reģions, jo tās ir veidojušās Klusā okeāna plātnei paslīdot zem Ohotskas plātnes. Kuriļu salās 1963. gadā notika 8,5 balles spēcīga zemestrīce. Kuriļu salas ir arī vulkāniski aktīvas. Tajās atrodas ap 100 vulkāniem. Reljefs ir kalnains. Augstākais kalns ir Alaida vulkāns, kura augstums ir 2339 m.
Salgales pagasts
Vēsture
Vēsturiski mūsdienu Salgales pagasta teritorijā atradās Autzen (Auči) muiža, Emburgas muiža (Annenburg, pie Emburgas), Garozes muiža (Garrosen, pie Garozas), Katriņas muiža (Catharinenhof), Ķenziņu muiža (Kensingshof), Slokas muiža (Schlockhof).
Jelsvika kalni
Jelsvika kalni (no) ir ap 60 km gara un līdz 30 km plata dienvidrietumu—ziemeļaustrumu virzienā orientēta kalnu grēda Karalienes Modas Zemē Antarktīdā. Izvietota starp Mīliga-Hofmaņa kalniem austrumos un Sverdrupa kalniem rietumos. Atrodas ap 200 km uz dienvidiem no okeāna piekrastes (Princeses Martas krasts), kuru klāj Fimbulisena šelfa ledājs. Augstākā virsotne ir Risemedeta kalns (2705 m) grēdas austrumos.
Ilgtspējība
Vides ilgtspējība
Tā ir atbildīga rīcība attiecībā pret vidi un tās daudzveidību, vērsta galvenokārt uz vides saglabāšanu.
Prāvests
Protestantismā (galvenokārt — luterānismā) tas ir baznīcas pārvaldes iecirkņa un tā amatpersonu priekšnieks. Tā galvenie uzdevumi — vizitācijas, jauno draudžu mācītāju ievešana amatā, iecirkņa mācītāju un citu baznīcas amatpersonu sanāksmju vadīšana.
Sējas lini
Sēklas
Sēklas ir plakanas, olveida. Virspuse — spīdīga, gluda. Krāsa parasti tumši brūna, retāk iedzeltena vai arī citas nokrāsas. Sēklas izvietotas 0,6—0,8 cm garās olveida vai apaļās pogaļās. Pogaļai ir pieci cirkņi; šķērssiena katru cirkni nepilnīgi dala divās daļās, tādēļ dažkārt mēdz uzskatīt, ka pogaļā ir 10 cirkņi. Katrā no tiem attīstās viena sēkla. Sēklas nogatavojas augustā, septembrī.
Sēklas epidermā atrodas 3—12 % gļotvielu, ko veido polisaharīdi. Linu sēklas satur 33—40% (dažkārt līdz 46—48%) eļļas.
Sporta dejas
Latvijā vadošā amatieru iestāde ir Latvijas Sporta Deju Federācija jeb LSDF ar Vito Feldmani priekšgalā; savukārt vadošā profesionāļu iestāde Latvijā ir Latvijas Sporta Deju Profesionāļu Federācija, kuru vada Sirdsvaldis Damkevics. Oficiālās IDU pārstāvniecības Latvijā šobrīd nav.
Ēteri
Ēteri ir skābekli saturoši organiski savienojumi, kas satur ētera grupu — skābekļa atomu, kas ir savienots ar divām alkilgrupām. Ēteru vispārīgā formula ir R1OR2. Ja savienojums satur tikai alkil- vai aril- grupas, tad to sauc par attiecīgu R1R2 ēteri (piemēram, dietilēteris (Et-O-Et), metiletilēteris (CH3-O-Et)), ja savienojums satur arī kādas citas funkcionālās grupas, tad lieto nosaukumu -oksi-, (piemēram, metoksietanols (CH3-O-CH2CH2-OH, metilcelosolvs)). Mazmolekulārie ēteri parasti ir relatīvi viegli gaistošas vielas. Starp ēteru molekulām neveidojas ūdeņraža saites, tāpēc tiem ir relatīvi zemas viršanas temperatūras un tie ir hidrofobāki par spirtiem, amīdiem un esteriem ar līdzīgu molekulmasu.
Iegūšana
Reakcija notiek skābes klātienē.
Alfrēds Nobels
Ieguldījums zinātnē
1884. gadā Nobels tika ievēlēts Karaliskajā Zviedrijas zinātņu akadēmijā. 1893. gadā Upsālas Universitāte viņam piešķīra goda zinātņu doktora nosaukumu.
2007. gada Eiropas čempionāts basketbolā
'''2007. gada Eiropas čempionāts basketbolā (EuroBasket 2007)''' bija 35. kontinenta čempionāts, kas norisinājās Spānijā no 2007. gada 3. līdz 16. septembrim. Uzvaru tajā izcīnīja Krievijas izlase, kas finālā ar 60—59 uzvarēja laukuma saimniekus Spāniju. Latvijas basketbola izlase ieguva 13. vietu.
Komandas
Eiropas čempionāta izloze notika Madridē 2006. gada 19. oktobrī.
VfB Oldenburga
Panākumi
1980./81. gada sezonā VfB Oldenburga spēlēja 2. Bundeslīgā (Ziemeļos), bet 2. Bundeslīgas līgu apvienošanas dēļ komandai tā tūlīt bija atkal jāatstāj. Laika posms no 1989. līdz 1993. gadam biedrībai bija visveiksmīgākais. Trenera Volfganga Zidkas un menedžera Rudi Assauera vadībā VfB Oldenburga 1991./1992. gada sezonā gandrīz iekļuva 1. Futbola-bundeslīgā. 1996./1997. gada sezona bija līdz šim pēdējā sezona Otrajā līgā. Pašlaik biedrības pirmā vīriešu komanda spēlē Rietumu Lejassaksijas līgā.
Stadions
Kopš 1991./1992. gada sezonas VfB Oldenburgas spēles notiek komunālā Maršvēg-stadionā ar 15 000 skatītāju vietām. 4 500 no tām ir ar jumtu apsegtas sēdvietas. Pirms tam spēles regulāri notika mazākā stadionā Doneršvē, un tikai tad, kad bija paredzamas lielas apmeklētāju plūsmas, Maršvēgstadionā.
Fosfors
Ķīmiskās īpašības
Fosfors var būt kā oksidētājs, tā reducētājs. Fosforu viegli oksidē halogēni, skābeklis, sērs. Atkarībā no oksidētāja daudzuma veidojas trīsvērtīgā fosfora (ja oksidētājs ir mazākumā) vai piecvērtīgā fosfora (ja oksidētājs pārākumā) savienojumi — fosfora oksīdi, hlorīdi, sulfīdi. Gaisā baltais fosfors uzliesmo jau 50 °C temperatūrā, sarkanais — virs 250 °C, bet melnais — tikai virs 400 °C.
1987.—1988. gada NBA sezona
Finālsērijas septītajā spēlē čempionvienības spēlētājs Džeimss Vortijs guva pirmo triple-double finālsēriju septīto spēļu NBA vēsturē. Viņš guva 36 punktus, savāca 11 atlēkušās bumbas un atdeva 10 rezultatīvas piespēles. Maikls Džordans kļuva par pirmo spēlētāju līgas vēsturē, kurš vienā sezonā ir rezultatīvākais un saņem sezonas labākā spēlētāja aizsardzībā balvu.
Pīterboro
Pīterboro (en) ir katedrāles pilsēta un unitāras varas apgabals Anglijas Austrumos, kurā 2007. gadā dzīvoja aptuveni 161 800 iedzīvotāji. Pīterboro atrodas Kembridžšīras ceremoniālajā grāfistē, aptuveni 120 km uz ziemeļiem no Londonas. Pilsēta atrodas Nīnas upes krastos, kura 48 km tālāk uz ziemeļaustrumiem ieplūst Ziemeļjūrā.
Karstuma vilnis
Karstuma vilnis ir pārmērīgs un ilgstošs karsta laika, bieži vien arī sausuma, periods, ko var pavadīt augsts mitruma līmenis. Nepastāv karstuma viļņa vispārējas definīcijas, jo termins dažādos reģionos ir relatīvs attiecībā pret parastiem laika apstākļiem. Temperatūra, kas cilvēkiem, dzīvojošiem karstākā klimatā, ir norma, var tikt uzskatīta par karstuma vilni vēsākos reģionos. Termins var tikt piemērots gan ikdienas laika izmaiņām, gan ārkārtas karstuma viļņiem, kas var notikt reizi gadsimtā. Spēcīgi karstuma viļņi var izraisīt katastrofāla apjoma kultūraugu iznīcināšanu, tūkstošiem nāves gadījumu no hipertermijas un plašus strāvas zudumus, jo masveidā tiek izmantoti gaisa kondicionieri un ventilatori.
Stokholma
Vēsture
Stokholmas apgabals ticis apdzīvots jau akmens laikmetā 6. tūkstošgadē p.m.ē. Pēc senās zviedru galvaspilsētas Sigtunas sagraušanas jārls Birgers 1252. gadā pret Baltijas jūras vikingiem izveidoja nocietinājumu pie ieejas Mēlarena ezerā. Stokholma bija svarīgs dzelzs tirdzniecības punkts ceļā no Bergslāgenas raktuvēm, jau 1289. gadā Stokholma minēta kā lielākā pilsēta Svēlandē. Stokholma ietilpa Hanzas savienībā. Kalmāras ūnijas laikā Stokholma kļuva par cīņas centru pret Dānijas karaļu dinastijas virsvaru.
Pēc zaudējuma Lielajā Ziemeļu karā un Lielā mēra epidēmija, kas sasniedza Stokholmu 1713. — 1714. gadā, tās attīstība palēninājās, tomēr saglabājās tās kā Zviedrijas politiskā centra nozīme.
Valgundes pagasts
Hidrogrāfija
Upes: Cena, Cēsna, Cīruļupīte, Iecava, Kauguru kanāls, Lielupe, Nāburdzīte, Vecbērze, Vecbērzes poldera kanāls.
Vilces pagasts
Vēsture
Vilces muižas pagasts dibināts pēc dzimtbūšanas atcelšanas 1822. gadā. 1866. gada pagastu pašvaldību reformas laikā 1867. gadā izveidoja Vilces pagastu. 1893. gadā tam pievienoja bijušos Blankenfeldes, Mūrmuižas un Lielplatones muižu pagastus. 1935. gadā Jelgavas apriņķa Vilces pagasta platība bija 86,7 km² un tajā dzīvoja 1871 iedzīvotājs. 1945. gadā pagastā izveidoja Ausmas un Vilces ciema padomes, bet pagastu 1949. gadā likvidēja. Ausmas ciems ietilpis Elejas (1949-1956), Jelgavas (1956-1962, pēc 1967. gada) un Dobeles (1962-1967) rajonos. Ausmas ciemam 1951. gadā pievienoja likvidētā Berķenes ciema kolhoza «Ziedkalne» teritoriju. 1956. gadā Ausmas ciemam pievienoja Abgunstes ciema kolhoza «Sarkanais karogs» un Vilces ciema «Zemgales komunists» teritoriju, bet kolhoza «Jaunais laiks» teritoriju pievienoja Vilces ciemam. 1963. gadā Ausmas ciemam pievienoja daļu likvidētā Vilces ciema teritorijas, 1974. gadā — Zaļenieku ciema kolhoza Pavasaris teritoriju, 1977. gadā tika veikta teritoriju apmaiņa ar Zaļenieku ciemu. 1989. gadā Ausmas ciemu pārdēvēja par Vilces ciemu. 1990. gadā ciemu reorganizēja par pagastu. 2009. gadā Vilces pagastu kā administratīvo teritoriju iekļāva Jelgavas novadā.
Skudriņka
Skudriņka (arī Skudrinkas ezers, Skudrinka, Skudrines, Skudrīša ezers) - mazs ezers Preiļu novada Aglonas pagastā, apmēram 2 km uz ziemeļiem no Aglonas.
Rīga (mopēds)
"Rīga 4"
No 1970. līdz 1974. gadam tika ražots mopēds "Rīga 4". Šis modelis ļoti līdzinājās mopēdam "Rīga 3", atšķirība bija tikai nelielā izskata izmaiņā un konstruktīvajos risinājumos. Mainījās elektroshēma, dubļusargu un ķēdes sarga konstrukcija, pārnesumkārbas zobratu konstrukcija, bagāžnieks, mazāka diametra riteņi un spidometrs tika piedzīts no dzinēja.
"Rīga 26" Mini Stella
1982. gadā tika izstrādāts minimokiks "Rīga 26" ("Mini"). Šajā modelī tika apvienotas motorollera un mopēda īpašības. Šis mokiks aizņēma maz vietas un bez īpašas piepūles to varēja novietot uz automobiļa jumta vai bagāžniekā, liftā, uz balkona vai dzīvojamā platībā.
Vircavas pagasts
Vēsture
Mūsdienu Vircavas pagastā atradās Jostana muiža (Jostan), Kulpju muiža (Kulpenhof), Kroņvircavas muiža (Krons-Würzau, Vircava), Ķiles muiža (Killhof), Lauku muiža (Feldhof), Mazā Lauku muiža (Klein-Feldhof, Mazlauki), Mazskursteņu muiža (Klein-Schorstädt), Oglienes muiža (Oglai, Oglaine).
Apdzīvotās vietas
Apdzīvotās vietas: Āriņi, Erverti, Mazlauki, Oglaine, Reikuļi, Roķi, Šķīras, Vircava.
Andrejs Tarkovskis
Dzīvesgājums
Dzimis 1932. gadā Ivanovas apgabalā Ukrainas poļu izcelsmes dzejnieka un tulkotāja Arsēnija Tarkovska un Marijas Višņakovas ģimenē, 1934. gadā piedzima viņa māsa Marina. Māte strādāja Maskavas Pirmajā paraugtipogrāfijā. Tēvs 1935. gadā ģimeni pameta, tomēr regulāri tikās ar bērniem, Andrejs Tarkovskis vienmēr ar cieņu izteicies par tēvu un uzskatīja viņu par sava laika labāko krievu dzejnieku.
Autoceļš A10 (Latvija)
Ātrgaitas autoceļa projekts
Savukārt 2020. gada Latvijas valsts autoceļu attīstības stratēģija paredz A10 posma Jūrmala - Tukums pārbūvi 48,4 km garumā (2030–2035), tad Tukums – Ventspils pārbūvi 114,6 km garumā (2035–2040).
UEFA Superkauss
Titulētākie klubi ir Barcelona, Madrides "Real" un AC Milan, kas ieguvuši šo trofeju piecas reizes katrs. 2023. gadā Pireju Karaiskaki stadionā UEFA Superkausu pirmo reizi vēsturē izcīnīja "Manchester City", kas pēc 1:1 pendelēs ar 5:4 pārspēja Spānijas klubu "Sevilla". Spānijas klubs Superkausā zaudējis jau sešas reizes pēc kārtas.
2008. gada NHL drafts
2008. gada NHL drafts bija jau 46. NHL drafts, kurš notika 2008. gada 20. un 21. jūnijā Otavā. Kopā tika draftēti 211 spēlētāji septiņās kārtās.
Zaļenieku pagasts
Hidrogrāfija
Upes: Auce, Dorupīte, Eglone, Svēte, Tērvete.
Elektroniskais pastiprinātājs
Pastiprinātāju klasifikācija
Katras kategorijas pastiprinātāji no šīm piecām grupām ir paredzēti atšķirīgiem mērķiem, galvenokārt tāpēc ka pastāv fizikālo elementu ierobežojumi, kurus izmanto pastiprinātājos, un no šiem elementiem ir atkarīgs arī pastiprinātāja lietderības koeficients.
Etanols
Etanols (etilspirts, metilkarbinols, CH3CH2OH, EtOH) ir plašāk pazīstamais spirts. Ļoti bieži ar jēdzienu spirts saprot tieši etanolu. Etanols ir neirotoksiska psihoaktīva viela, kas ir alkoholisko dzērienu galvenā sastāvdaļa. Etanolu izmanto arī kā šķīdinātāju, antiseptiķi, degvielu, un arī modernajos termometros. Etanols ir mazviskozs, caurspīdīgs, degtspējīgs šķidrums ar raksturīgu spirta smaržu. Etanols ļoti labi šķīst ūdenī (sajaucas jebkurās attiecībās). Empīriskajai formulai C2H6O atbilst vēl viens izomērs CH3OCH3 — dimetilēteris, kas parastos apstākļos ir gāze.
Ietekme uz centrālo nervu sistēmu
Etanols nomāc centrālo nervu sistēmu, tam pie subletālām devām ir būtiska psihoaktīva ietekme. Tā kā etanols spēj mainīt cilvēka apziņu, tas tiek uzskatīts par psihotropo vielu. Nāve no etanola ir iespējama tad, kad alkohola līmenis asinīs sasniedz 0,4%. Līmenis asinīs 0,5% vai vairāk ir parasti nāvējošs. Līmenis, mazāks nekā 0,1%, var izraisīt saindēšanos, bet bezsamaņa bieži rodas pie 0,3—0,4%.
Resnās zarnas baktērijas vielmaiņas ceļš
Radies acetaldehīds tālāk var oksidēties par etiķskābi vai nu ar baktēriju, vai ar aldehīda dehidrogenāzes, kuru satur zarnu trakta gļotādas šūnas, palīdzību. Daļa no zarnu traktā esošā acetaldehīda caur portālo asinsriti var uzsūkties aknās un tur tālāk oksidēties par etiķskābi.
Fērbenksa
Sadraudzības pilsētas
Fērbenksas sadraudzības pilsētas ir:
Mārtiņš Rubenis
Karjera
Pēc starta 2014. gada Sočos individuālajām sacensībām paziņoja, ka pēc Olimpiskajām spēlēm beidz profesionāla kamaniņu braucēja gaitas, šobrīd strādā par Latvijas Nacionālās un Junioru izlases treneri, kamanu mehāniķi un inženieri/konstruktoru.
Kārlis Ārens
Futbola karjera
Otrā Pasaules kara beigās Kārlis Ārens, būdams leģionārs, nokļuva Manheimā, Vācijā, futbolu spēlēja latviešu komandās, tai skaitā - trimdā nonākušo Latvijas futbolistu izlasē spēlēs pret spēcīgākajām Vācijas vienībām. 1946./47.gada sezonā pārstāvēja Schwaben Augsburg komandu Vācijā, bet jau nākamajā sezonā Ārens ar ģimeni pēc Aleksandra Vanaga ieteikuma pārcēlās uz Franciju, kur futbolu spēlēja Parīzes "Racing" sastāvā. Francijas augstākajā līgā Ārens aizvadīja 51 spēli, guva 5 vārtus; pa vidu pussezonu uzspēlēja citā Parīzes komandā (CA Paris) 2. divīzijā, bet 1951.-52. gada sezonu aizvadīja Stade Francais komandas rindās. Lielākais sasniegums - 1948.-49. gada sezonā izcīnītais Francijas kauss.
2012. gada vasaras olimpisko spēļu medaļu tabula
Medaļu kopvērtējums
Mājinieki
Izomērija
cis - trans izomērija
Piemēri: E-butēns-2 un Z-butēns-2. Attēlā aizvietotāji ir aminogrupa un karboksilgrupa.
Stereoizomēru apzīmējumi
Apzīmējumi pamatojas uz vielas vai tās šķīduma spēju griezt polarizētu gaismu vienā vai otrā virzienā ((+)- pa labi, (−)- pa kreisi).
Stereoizomēru iedalījums
Atropoizomēri - rotamēri, kuriem enerģijas barjera rotācijai ap kādu vienkāršo saiti ir tik liela, ka tā nav iespējama normālos apstākļos un molekula eksistē divās atsevišķās formās. Visbiežāk šo terminu attiecina uz biaril- saitēm jeb vienkāršajām saitēm starp diviem aromātiskiem gredzeniem (piemēram, BINAP vai BINOL).
Epimēri - divi stereoizomēri, kuri atšķiras tikai ar viena stereogēnā centra konfigurāciju (stereogēno centru skaits lielāks par 1).
Anomēri - specifisks epimēru gadījums ogļhidrātiem, kuros stereogēnais ogleklis, kuram ir atšķirīga konfigurācija, ir anomērais ogleklis jeb C1.
VEF Rīgas skolu superlīga
VEF Rīgas skolu superlīga ir basketbola turnīrs Rīgas vispārizglītojošo skolu skolēniem.
Kārlis Baumanis (tēlnieks)
Kārlis Baumanis (dzimis Raunā, miris ) bija latviešu tēlnieks, grafiķis un mākslas vēsturnieks.
VEF Rīgas skolu superlīga
Zēni
D Grupa
Ftalskābe
Īpašības
Pārējie izomēri anhidrīdus neveido, bet karsējot sublimējas.
Etiķskābe
Iegūšana
Pirms bija atklāti efektīvi katalizatori, šim procesam vajadzēja ļoti lielu spiedienu (≈ 200 MPa) un reakcijas maisījums bija korozīvs. Izejvielas (metanols un oglekļa monoksīds) ir lētas un plaši pieejamas, tāpēc šī mūsdienās ir galvenā etiķskābes ražošanas metode. Modificējot apstākļus, iespējams ražot arī acetanhidrīdu.
Izmantošana
Etiķskābi lieto par izejvielu vairāku polimēru ražošanai, ķīmiskajām sintēzēm, krāsvielu ražošanā un citur. Atšķaidītu etiķskābi sauc par etiķi un lieto par pārtikas piedevu ar apzīmējumu E260.
Alkēni
Alkēnus galvenokārt iegūst no naftas. Tos iespējams iegūt arī dehidratējot spirtus.
SMART kritērijs
TRIKS (SMART) ir mnemonisks rādītājs, kuru pielieto projektu vadībā un stratēģiskajā plānošanā mērķu definēšanas fāzē, un izmanto, lai novērtētu iepriekš definētos mērķus. Akronīms TRIKS (SMART) pirmo reizi definēts G.T.Doriana publikācijā Mērķorientētas vadīšanas nepieciešamību un TRIKS (SMART) kritēriju pamatelemetus definējis arī P.Drākers. P.Drākers savā 1954 gada publikācijā „Praktiskā vadīšana” lieto terminu „mērķorientētā vadīšana”, kā arī norāda uz mērķu definēšanas nozīmi organizācijas vadīšanas pilnveidošanai.
Praktiskā pielietošana (piemērs)
Atbilstoši TRIKS (SMART) principam mērķi var definēt šādi:
Artikulācijas veids
Viens no artikulācijas veida parametriem ir runas orgānu savstarpējais pietuvinājums (striktūra). Citi parametri tiek piesaistīti flapos, vibrantos un berzeņos.
Plašāka klasifikācija
Vēl viena kopēja iezīme izšķir slēdzeņus (eksplozīvos un nazālos) un kontinuantus (sauktus reizēm arī par spraudzeņiem vispārīgi). Afrikatas pieder pie abām grupām, jo tās ir slēdzeņa un berzeņa sekvences.
Telefons
Analogais telefona aparāts
Runas pārvēršanai elektriskos signālos sākotnēji telefona aparātos lietoja ogles mikrofonus. Ogles mikrofons ir ar ogles pulveri pildīta kapsula, kurā esošais pulveris gaisa svārstību ietekmē maina elektrisko pretestību. Telefona aparāta elektriskais kods ir šāds: nolikta klausule — telefonam nav līdzstrāvas pretestības. Zvana ķēde ir pieslēgta caur 1 μF kondensatoru. Paceļot klausuli, noslēdzas līdzstrāvas ķēde, kurā ir ieslēgts mikrofons, telefons un ciparripa.
Tonālais numursastādītājs
Visbiežāk lieto DTMF, kurā katram taustiņam (ciparam) atbilst skaņas trakta frekvenču joslā ietilpstošu frekvenču pāris. Latvijā tonālo numursastādītāju pielietošana kļuva iespējama līdz ar Lattelekom tīkla digitalizāciju.
Kamparkalns
Kamparkalns ir paugurs Ziemeļkursas augstienes Vanemas paugurainē, augstienes augstākais punkts. Izvietojies Talsu novada Lībagu pagasta austrumos pie «Kamparu» mājām, Talsu pauguraines dabas parka teritorijā. Vaļņveidīgs iegarenas formas paugurs, relatīvais augstums ap 32,3 m. Garums 750 m, platums līdz 200 m, veido smilts, grants, oļi. Veidojies zemledus apstākļos, ledājam izspiežot un sakrokojot senākus ledāja kušanas ūdeņu nogulumus. Apaudzis ar platlapju (liepas, ozoli, lazdas) un priežu mežu. Ziemeļu nogāzē ierīkota atpūtas bāze un slēpošanas trases, virsotnē — skatu tornis.
Aleksandrs Isakovs
Aleksandrs Isakovs (dzimis 1973. gada 16. septembrī) ir bijušais Latvijas futbolists. Savu karjeru viņš sāka savas dzimtās Daugavpils komandā, līdz 1999. gadā nonāca Krievijā. Tur viņš spēlēja līdz 2001. gadam, bet 2002. gadā parakstīja līgumu ar Skonto FC. 2006. gada beigās Isakovs atstāja "Skonto", lai atgrieztos Daugavpilī, kur pievienojās "Daugavai".
Latvijas izlasē Aleksandrs Isakovs debitēja 1997. gada jūlijā spēlē pret Lietuvas izlasi. Turpmāk viņš epizodiski piedalījās dažās izlases pārbaudes spēlēs, taču par stabilu Latvijas valstsvienības spēlētāju kļuva 2001. gadā. Kopā ar Latvijas izlasi Isakovs iekļuva un piedalījās 2004. gada Eiropas čempionātā Portugālē. Savu pēdējo spēli izlasē Aleksandrs Isakovs aizvadīja 2005. gada novembrī pret Baltkrieviju.
2020. gada vasaras olimpiskās spēles
Latvijas komandai šīs bija 12. vasaras olimpiskās spēles. To pārstāvēja 33 sportisti 14 sporta veidos. Latvijas komanda izcīnīja zelta medaļu 3x3 basketbolā vīriešiem un Artūrs Plēsnieks bronzas medaļu svarcelšanā svara kategorijā līdz 109 kg.
Mantojuma zona
Septiņas sacensību vietas deviņiem sporta veidiem atradās Tokijas centrālajā biznesa rajonā, uz ziemeļrietumiem no Olimpiskā ciemata. Dažas no šīm vietām bija uzceltas jau uz 1964. gada vasaras olimpiskajām spēlēm.
Čatokvas konference Jūrmalā
Norise
Čatokvas konference Jūrmalā 1986. gadā norisinājās Dzintaru koncertzālē no 15. līdz 20. septembrim. Norises vietu bija piedāvājusi padomju puse. Konferencē piedalījās ap diviem tūkstošiem ASV un PSRS pārstāvju, starp kuriem bija ne tikai valsts amatpersonas un diplomāti, bet arī daudzi sabiedriskie darbinieki. Divsimt piecdesmit ASV pārstāvju starpā bija Sjūzena Eizenhauere un vairāki ievērojami ASV politiķi, diplomāti, žurnālisti. Pēc aktīvā trimdas latviešu organizatora un vēlākā Saeimas deputāta Aristida Lamberga iniciatīvas konferencē varēja piedalīties arī latviešu delegācija, kura sastāvēja no desmit Amerikas Latviešu apvienības biedriem, starp kuriem bija arī Ojārs Kalniņš, Inta Siliņa un citi trimdas latvieši. Vietējie iedzīvotāji, kuri varēja piedalīties konferences darbā, bija pārbaudīti un lojāli Padomju režīmam, tomēr pašas konferences norise visai plaši un objektīvi tika atspoguļota Latvijas Televīzijā. Krietni īsākas un skopākas pārraides par konferences norisi tika atspoguļotas arī Padomju Savienības televīzijas kanālos. Plašu atspoguļojumu konference guva pasaules medijos. ASV pārstāvji sēžu starplaikos devās arī tuvākajā konferences norises apkārtnē, kur uzrunāja vietējos.
Kas? Kur? Kad?
Balvas
Savulaik (1991-1995) pastāvēja arī apbalvojums "Sarkanā žakete" — spēlētājs ar titulu "Nemirstīgais kluba biedrs", kas varēja palikt klubā pat tad, ja komanda zaudē.
Indekss (datubāze)
Neklasterots
Microsoft SQL Server veido neklasterētus indeksus pēc noklusējuma, kad tiek izmantota komanda CREATE INDEX. Var eksistēt vairāk kā viens neklasterēts indekss datubāzes tabulā (līdz pat 249).
Lietotnes un ierobežojumi
Apskatīsim šādu SQL priekšrakstu: SELECT email_address FROM customers WHERE email_address LIKE '%@yahoo.com';. Šis pieprasījums dotu e-pasta adresi katram klientam, kura e-pasta adrese beidzas ar "@yahoo.com", bet ja pat email_address kolonna ir tikusi indeksēta, datu bāzei tik un tā ir jāveic pilna galda nolasīšana. Tas ta ir tāpēc, ka indekss ir būvēts ar pieņēmumu, ka vārdi ir sakārtoti no kreisās puses uz labo. Ar aizstājējzīmi meklēšanas nosacījuma sākumā, datu bāzes lietujumprogramma nav spējīga izmantot pamata b-koka(b-tree) datu struktūru(citiem vārdiem sakot, WHERE noteikums nav ātrumu paaugstinošs, jo nevar izmantot indeksu priekšrocības, lai paātrinātu pieprasījumu izpildīšanu). Šī problēma var tikt atrisināta izmantojot citu indeksu pievienošanu, izmantojot reverse(email_adress) un SQL pieprasījumu šādi : SELECT email_address FROM customers WHERE reverse(email_address) LIKE reverse('%@yahoo.com');. Tas ieliek aizstājējzīmi pašā labajā pieprasījuma daļā (tagad t.i. moc.oohay@%), kas apmierina reverse(email_address) indeksu.
Kolonnu kārtība
Secība, kādā kolonnas ir sakārtotas indeksa definīcijā ir svarīga. Ir iespējams iegūt datu rindu identifikators izmantojot tikai pirmo indeksēto kolonnu, taču to nav iespējams efektīvi (lielākajā daļā datubāžu) izdarīt izmantojot otro vai vēl lielāku indeksēto kolonnu.
Trolla
2005. gadā 6,7 km uz ziemeļiem no stacijas tika izbūvēts arī Trollas lidlauks, kas ir viens no DROMLAN transporta sistēmas galvenajiem mezgla punktiem.